** MESTSKÁ ČASŤ**

 **BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie

Miestnej rady dňa: 20.09.2021

Miestneho zastupiteľstva dňa: 28.09.2021

*Návrh*

**Pamiatky a pamätihodnosti Podunajských Biskupíc – doplnenie zoznamu o nové položky**

Predkladá: Návrh obsahuje:

Mgr. Zoltán Pék 1. Návrh uznesenia

starosta 2. Dôvodová správa

3. Návrh zoznamu pamätihodností

Zodpovedná:

Ing. Mariana Páleníková

prednostka

Spracovala:

PhDr. Jana Hamšíková

Izabella Jégh

**September 2021**

**Vyjadrenie miestnej rady ( zasadnutie dňa 20.09.2021 )**

**UZNESENIE č. 181/2021/MR**

Miestna rada odporúča miestnemu zastupiteľstvu schváliť predložený návrh uznesenia.

**Vyjadrenie komisií**

Komisia školstva, kultúry, mládeže a športu :

**odporúča miestnemu zastupiteľstvu prerokovať a schváliť návrh po doplnení novej položky do zoznamu.**

**NÁVRH UZNESENIA MIESTNEHO ZASTUPITEĽSTVA**

Miestne zastupiteľstvo Mestskej časti Bratislava – Podunajské Biskupice po prerokovaní predloženého návrhu schvaľuje:

**Pamiatky a pamätihodnosti Podunajských Biskupíc – doplnenie zoznamu o nové položky**

**Dôvodová správa**

**Pamiatky a pamätihodnosti Podunajských Biskupíc**

Ochrana pamiatok je v štátnom aj verejnom záujme. Ochranu pamiatok v Slovenskej republike rieši zákon č.49/2002 Z.z z 19.12.2001 o ochrane pamiatkového fondu. V druhej časti tohto zákona v § 14, bod 1, 2 a 4 písmeno d a e bodu 2 sú rozpísané povinnosti obce na poli ochrany pamiatok, umožňuje obci viesť *zoznam pamätihodností obce*. Pamätihodnosti sú akoby "pamiatky druhej kategórie" - majú najmä lokálny význam, zákon ich rieši len okrajovo, stará sa o ne obec, mestská časť, keď ich zaradenie do zoznamu schvália poslanci MČ.

Aj na území mestskej časti Bratislava Podunajské Biskupice sa nachádzajú viaceré národné kultúrne pamiatky (NKP), chránené štátom, ako aj pamätihodnosti späté so životom mestskej časti. Do tejto evidencie je možné zaradiť okrem hmotných nehnuteľných vecí, hmotných hnuteľných aj pamätihodnosti nehmotné čo sú historické udalosti, názvy ulíc, zemepisné a katastrálne názvy.

Odborná pracovníčka Mestského ústavu ochrany a pamiatok v Bratislave **PhDr. Jana Hamšíková** v spolupráci s **Ing. Viliamom Nagyom**, bývalým starostom a **Izabellou Jégh**, miestnou a mestskou poslankyňou, vypracovala v r. 2008 prvý návrh na evidenciu pamätihodností Podunajských Biskupíc. Tento zoznam bol poslancami prijatý. Následne bol zoznam v r. 2010 doplnený o ďalšie položky, ktoré vyplynuli, okrem iného, aj z pamiatkového výskumu a pasportizácie cintorínov  Podunajských Biskupíc, ktoré spracovala J. Hamšíková z MÚOP.

Pamätihodnosti boli rozdelené do viacerých kategórií:

 1A –hmotné **nehnuteľné** pamätihodnosti a 1B – hmotné **hnuteľné** pamätihodnosti. Treťou kategóriou sú 1C- **nehmotné** a zaniknuté pamätihodnosti.

Zoznam pamätihodností je otvorený dokument, preto naša mestská časť tento zoznam v roku 2011, z príležitosti 790. výročia prvej písomnej zmienky o kostole sv. Mikuláša a  Podunajských Biskupiciach, rozšíril o ďalšie pamätihodnosti v kategórii 1A a 1B a otvorila aj kategóriu 1C – nehmotné a zaniknuté pamätihodnosti (zaniknuté zemepisné a katastrálne názvy).

V čase 800. výročia prvej písomnej zmienky (december 2021) uvádzame aktuálny zoznam národných kultúrnych pamiatok na našom území, spolu so zoznamom pamätihodností, ktorý opätovne dopĺňame o nové položky. Tieto vyplynuli z podnetu ZO Csemadok a Rímskokatolíckej farnosti Podunajské Biskupice. Ide o viaceré hodnotné umelecké diela od miestneho autora, akad. maliara J. Nagya, ktoré sú súčasťou verejných objektov, ako aj nové sakrálne položky. Nové pamätihodnosti sú na konci zoznamu zvýraznené červenou farbou. K navrhovaným pamätihodnostiam sú spracované evidenčné listy.

**Národné kultúrne pamiatky Podunajských Biskupíc**

(Národné kultúrne pamiatky sú evidované v Ústrednom zozname kultúrnych pamiatok, ktorý spravuje Pamiatkový úrad SR)

č.ÚZ NKP 342 – Vetvárska ul. -Kostol sv. Mikuláša

č.ÚZ NKP 343 – Biskupická ul. Teraz Trojičné námestie - Stĺp sv. Trojice (súsošie)

č.ÚZ NKP 690 – Kazanská ul. - Kaplnka sv. Jozefa

č.ÚZ NKP 691 – Trojičné nám. 11 - Administratívna budova

č.ÚZ NKP 692 – Lieskovská cesta - Kaštieľ v Lieskovci

č.ÚZ NKP 689 – Linzbothova ul. - Kúria Juraja Alberta

č.ÚZ NKP 11632 – úsek v katastri Pod. Biskupice - Hrádza protipovodňová

**Pamätihodnosti obce**

(Zoznam spracoval MÚOP, poslanci MČ ho odsúhlasili a prijali za svoj. Zoznam vedie MÚOP a mestská časť, dopĺňa sa po ich vzájomnom súhlase)

**Kategória 1A – hmotné nehnuteľné pamätihodnosti:**

PoB-1A-1 Biskupická ul. - rímsky míľnik

PoB-1A-2 Dvojkrížna ul. - budova železničnej stanice

PoB-1A-3 Krajinská ul. 91 – nemocnica s areálom parku

PoB-1A-4 Biskupická ul. - kostol Povýšenia svätého Kríža

PoB-1A-5 Krajinská ul. - busta Dr. Róberta Kocha (areál nemocnice)

PoB-1A-6 Krajinská ul. – plastika Sediaca (areál nemocnice)

PoB-1A-7 ul. Padlých hrdinov – prícestná kaplnka Panny Márie

PoB-1A-8 Šamorínska ul. – cintorín-areál hrobov sestier Sv.Kríža – Zátišie blahosl. Zdenky Šelingovej

PoB-1A- 9 Šamorínska ul. – cintorín-hrobka rodiny Gandorfer

PoB-1A-10 Šamorínska ul. – cintorín-náhrobok rodiny Morovicz

PoB-1A-11 Kazanská ul. – kamenný kríž (areál kostola sv. Jozefa)

PoB-1A-12 Kazanská ul. – Lurdská jaskyňa (areál kostola sv. Jozefa)

PoB-1A-13 Komárovská ul.– míľnik Sovietskej armády – pamätník oslobodenia Bratislavy

Doplnenie zoznamu v roku 2011

PoB-1A-14 Biskupická ul.15 – Dom kultúry Vetvár

PoB-1A-15 ul. Janka Kráľa - kaplnka sv. Rozálie + maľba sv. Rozálie na stene kaplnky (akad. mal. Jozef Nagy)

PoB-1A-16 Hydinárska ul. – kaplnka U kormidelníka

PoB-1A-17 Krajinská ul. – kaplnka Padlých hrdinov I. a II. svetovej vojny

PoB-1A-18 Vetvárska ul.– kamenný pomník s knihou (sochár Andrej Rudavský)

PoB-1A-19 Trojičné nám. – Pomník padlým v I. a II. svetovej vojne

PoB-1A-20 Vetvárska ul.– rezbársky dekorovaný drevený stĺp v areáli školy

PoB-1A-21 Šamorínska ul. – cintorín - Dom smútku (s mozaikou Deň a Noc – mozaika akad.mal. Jozefa Nagya, zabudovaná v stene)

PoB-1A-22 Dom smútku na cintoríne v časti Komárom s kompozíciou z kovu (J.Nagy)

PoB-1A-23 Vinohradnícka ul. - Kríž drevený s korpusom z liatiny z konca 19. stor.

PoB-1A-24 Sídlisko Medzijarky vnútroblok – plastika ,,UFO“, kompozícia z kovu a betónu

**Kategória 1B – hmotné hnuteľné pamätihodnosti**

PoB-1B-1 Erb mestskej časti

PoB-1B-2 Pamätná izba v kultúrnom dome Vesna

PoB-1B-3 Mapa Biskupíc – mapa Jáczyga mapa z r. 1781

PoB-1B-4 3 pamätné tabule a mapy Biskupíc z roku 1841 a 2009 –

 rozpis máp a tabúl z roku 2011

PoB-1B-4 Mapa Biskupíc z roku 1841 (DK VEtvár)

PoB-1B-5 Mapa Biskupíc z roku 2003 (DK Vetvár)

PoB-1B-6 Pamätná tabuľa MO Matice slovenskej (DK Vetvár)

PoB-1B-7 Pamätná tabuľa ZO Csemadok (DK Vetvár)

PoB-1B-8 Pamätná tabuľa Hasičského zboru (DK Vetvár)

PoB-1B-9) Tkaná tapiséria Nová generácia- akad.mal. Jozefa Nagya z roku 1981,

majetok miestneho úradu

PoB-1B-10 Kamenné torzá Panny Márie a sv. Jána Nepomuckého

**Kategória 1C – zaniknuté hnuteľné pamätihodnosti (zaniknuté zemepisné a katastrálne názvy)**

PoB-1C-1 Opevnenie Biskupíc

PoB-1C-2 Biskupická ul. - Ormosdyho kaštieľ (zbúraný v roku 1948)

PoB-1C-3 Dolné hony – Homorúszög

PoB-1C-4 Medzi jarkami – Árokköz

PoB-1C-5 Tretí diel – Harmadik dűlő

PoB-1C-6 Ketelec – Kötészer

PoB-1C-7 Zoznam zaniknutých názvov ulíc, honov a časti obce:

Koniec mesta – Városvég )časť Devätinovejmedzi ul. Padlých hrdinov a Staromlynskej)

Hóstád – terajšia Požiarnická ul. (skomolenina nemeckého názvu Hochstadt – horné mesto, bývalé trhové námestie s mestskou požiarnou zbrojnicou a väznicou)

Krivá ulica – Homorú (názov podľa najväčšieho dunajského ramena Horného žitného ostrova)

Úzka ulica – Szoros (úžina na mieste dnešnej nákovnej ulice, katastrálna hranica medzi Biskupicami a Komárovom)

Pekelný hon – Poklos Dűlő (Komárovský hon ohraničený terajšou Nákovnou a Kazanskou ul. a

katastrálnou hranicou Biskupíc)

Tehelný hon – Ciglés (Biskupický hon, terajšia Pšeničná ul. podľa ťažby hliny na výrobu nepálených tehál)

Pod paračkou – Parácska alja (oblasť dnešnej Pasienkovej ulice, názov podľa Dunajského ramena v ktorom sa močilo konope a na mieste sa spracovalo)

Veľká Lénia – Nagy Lénia (názov pochádza z názvu rímskej cesty Lénia Magna vedúcej do Gerulaty)

Gereta – hon pozdĺž Veľkej Lénie

Utekáč – Futtató (hon medzi Lieskovskou a Jegenéšskou cestou)

Doroslo – Doroszló (hon medzi Veľkou Léniou a Svätojánskou cestou)

Brežná cesta – Parti út (pokračovanie Pasienkovej ulice až k Biskupickému ramenu)

Vékňa – Véknye (hon medhzi Brežnou cestou a katastrálnou hranicou s Prievozom)

Vekňanské rameno –Véknyei cinága (Dunajské rameno, hranica medzi Vlčím hrdlom a ostrovom Kopáč)

Na pieskoch – Baydl (piesočný hon vo vnútri lužných lesov)

Kopáčov ostrov – Füzeš(ostrov vytvorený veľkým Dunajom a Biskupickým ramenom)

Chotín – Hetény (ranostredoveká obec na mieste dnešného honu Tretí diel zničená Turkami)

Višňová záhrada – Meggyes kert (teraz Piaty hon za železničnou stanicou)

Linzbothov diel – Linzbóth tag (terajšia časť pri Spojoch, ohraničná ulicami Učiteľská, Hviezdna, Korytnická azž k železničnej stanici)

Železničná ulica – Vasút utca (terajšia Orenburská ulica)

Mostná ulica – Hidas utca (terajšia Odeská ulica)

(Údaje – Národné kultúrny pamiatky Podunajských Biskupíc, pamätihodnosti kategórie 1A a 1B sú čerpané z materiálu -Pamiatkový výskum - spracovateľky PhDr. Jany Hamšíkovej, doplnené kategórie 1A a 1B a nová kategórie 2 z brožovanej knižky Podunajské Biskupice Pozsonypüspöki Bischofsdorf 790. výročie)